|  |
| --- |
| PATVIRTINTA |
| Klaipėdos miesto savivaldybės |
| tarybos 2016 m. gruodžio 22 d. |
| sprendimu Nr. T2-290 |

**KLAIPĖDOS MIESTO SAVIVALDYBĖS**

**Susisiekimo sistemos priežiūros ir plėtros PROGRAMOS (Nr. 06) APRAŠYMAS**

|  |  |
| --- | --- |
| **Biudžetiniai metai** | 2017-ieji metai |
| **Asignavimų valdytojas, kodas** | Investicijų ir ekonomikos departamentas, 5Miesto ūkio departamentas, 6Savivaldybės administracija, 1 |
| Programos pavadinimas | **Susisiekimo sistemos priežiūros ir plėtros programa** | Kodas | **06** |
| **Ilgalaikis prioritetas (pagal KSP)** | Sveika, sumani ir saugi bendruomenėTvari urbanistinė raidaMiesto konkurencingumo didinimas | **Kodas** | **I****II****III** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką  | **Kodas** | **02** |
| **Programos tikslas** | Didinti gatvių tinklo pralaidumą ir užtikrinti jų tankumą | **Kodas** | **01** |
| **Tikslo įgyvendinimo aprašymas:****01 uždavinys. Rekonstruoti ir tiesti gatves.**Gatvių rekonstravimas ir tiesimas planuojami vadovaujantis Klaipėdos miesto bendrojo plano ir Klaipėdos miesto savivaldybės plėtros strateginio plano sprendiniais. *Centrinės miesto dalies gatvių tinklo modernizavimas.* Siekiant pagerinti Klaipėdos miesto senamiesčio ir centrinės dalies susisiekimo infrastruktūrą ir padaryti senamiesčio erdves jaukias miestiečiams ir miesto svečiams, pradedamas įgyvendinti projektas *„Naujo tilto su pakeliamu mechanizmu per Danę statyba ir prieigų sutvarkymas“.* 2017 m. numatoma tęsti techninio projekto parengimą ir lygiagrečiai spręsti Bastionų gatvės tiesimo klausimus. Bastionų gatvės tiesimo darbai suskirstyti į du etapus: I etapas – Bastionų g. nuo Danės g. iki Danės upės ir nuo Danės upės iki Gluosnių gatvės tiesimas, II etapas – Bastionų g. nuo Gluosnių g. iki Bangų g. tiesimas. Projektavimo etapo metu bus atliekami archeologiniai tyrinėjimai. Planuojama, kad statybos darbai prasidės 2018 m. Didžioji dalis lėšų projektui įgyvendinti bus skirta iš 2014–2020 m. ES struktūrinių fondų, likusi dalis – iš savivaldybės biudžeto, valstybės dotacijos ir Kelių priežiūros ir plėtros programos lėšų. Įgyvendinus projektą,bus pastatytas naujas tiltas su pakeliamu mechanizmu, abiejose tilto pusėse bus įrengti pėsčiųjų takai ir dviračių takas vienoje tilto pusėje, numatoma įrengti tilto apšvietimą, lietaus nuotekų tinklus, sutvarkyti tilto prieigas.Siekiant racionaliai suplanuoti jungtis su Bastionų g., nauju tiltu per Danės upę ir Artojų gatve, 2017 m. planuojama parengti priešprojektinius *Kūlių Vartų g. ir Bangų g., Tiltų g., Galinio Pylimo g., Taikos pr. sankryžos rekonstravimo* pasiūlymus, atlikti Danės g. rekonstravimo techninį projektą nuo *Atgimimo aikštės iki Laivų skersgatvio ir* Danės g. rekonstravimo techninį pasiūlymą *nuo Laivų skersgatvio iki Artojų gatvės.* 2017 m. planuojama pradėti rengti *naujo įvažiuojamojo kelio tiesimo į piliavietę ir Kruizinių laivų terminalą* techninį projektą (Priešpilio g.), 2018–2019 m. atlikti įrengimo darbus.*Šiaurinės miesto dalies gatvių tinklo modernizavimas.* Pradedami įgyvendinti Tauralaukio gyvenamojo rajono gatvių rekonstravimo darbai. 2017 m. bus parengtas II etapo (Klaipėdos g., Virkučių g., Slengių g., Lietaus g., Vaivorykštės g., Griaustinio g. ir Arimų g. rekonstravimo) techninis projektas. 2017–2019 m. planuojama rekonstruoti šias gatves: Akmenų g. (405 m ) ir Vėjo g. (1373 m), Smėlio g. (960 m), Virkučių g. (1004 m), Klaipėdos g., Debesų g. (890 m).2017 m. numatoma parengti *dubliuojančios gatvės nuo Šiltnamių g. iki Klaipėdos g. su pėsčiųjų ir dviračių taku ir įvažomis į Liepojos g. įrengimo* techninį projektą. 2018 m. bus pradėti įgyvendinti *Pajūrio g. rekonstravimo* darbai.*Šiaurės ir pietų transporto koridorių gatvių tinklo modernizavimas.* 2017 m. numatoma parengti *Tilžės g. nuo Šilutės pl. iki geležinkelio pervažos (600 m), pertvarkant žiedinę Mokyklos g. ir Šilutės pl. sankryžą,* techninį projektą, ir iki 2019 m. jį įgyvendinti. 2017 m. bus atliktas *neeksploatuojamų požeminių perėjų Šilutės pl. kapitalinis* remontas, rekonstruotas kelias nuo *Naikupės g. iki Taikos pr. 66A sklypo* pradžios. 2019 m. planuojama parengti Taikos pr. nuo Sausio 15-osios g. iki Kauno g. (rekonstruojamo gatvės ruožo ilgis – 1200 m, 6 eismo juostos) ir Šilutės pl. rekonstravimo (I etapo – nuo Tilžės g. iki Kauno g. ir II etapo – nuo Kauno g. iki Dubysos g.) techninius projektus.*Pajūrio rekreacinių teritorijų gatvių tinklo modernizavimas.* Siekiant pagerinti rekreacinių teritorijų pasiekiamumą*,* 2017 m. bus pradėti *Pamario g. rekonstravimo darbai,* kurie dėl didelės projekto apimties yra suskirstyti į keturis etapus. 4,4 km ilgio Pamario g. bus rekonstruojama nuo sankryžos prie Melnragės iki miesto ribos. Planuojama rekonstruoti Pamario gatvės sankryžą su Prano Lideikio gatve, Pamario gatvę šiek tiek išplatinti, apšviesti LED šviestuvais, įrengti automobilių stovėjimo aikšteles. 2017 m. planuojama įgyvendinti I etapo darbus – rekonstruoti sankryžą su Prano Lideikio g. ties Melnrage. 2017 m. numatoma rekonstruoti privažiuojamąjį *kelią prie II perkėlos nuo kelio Smiltynė–Nida (rajoninis kelias Nr. 2254)* ir įrengti *D2 kategorijos gatvę (akligatvį) tarp sklypų Antrosios Melnragės g. 6 ir Antrosios Melnragės g. 10.* Siekiant sudaryti sąlygas vystyti Mažesniųjų brolių ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolyno planuojamą projektą – Socialinių paslaugų klasterį, 2018 m. numatoma pradėti *Savanorių g. rekonstravimo* (800 m) darbus. 2018 m. suplanuota parengti *privažiavimo vietos (slipo) prie jūros kranto techninį* projektą ir 2019 m. jį įrengti. 2019 m. prasidės *Labrenciškių g., Martyno Jankaus g. rekonstravimo ir naujo kelio nuo Martyno Jankaus g. iki Pamario g*. įrengimo darbai. *Rytų ir vakarų krypties gatvių tinklo modernizavimas.* 2017 m. planuojama parengti *Joniškės g. rekonstravimo II etapo* techninį projektą, 2018 m. pradėti gatvės (1500 m) ruožo nuo Klemiškės g. iki Liepų g. ir Šienpjovių g. rekonstravimo darbus. Vystant Klaipėdos pramoninės plėtros teritorijos gatvių tinklą, 2017 m. planuojama parengti *Statybininkų pr. tęsinio nuo Šilutės pl. per LEZ teritoriją iki kelio Nr. 141 tiesimo II etapo* techninį projektą ir pradėti gatvės (571 m) įrengimo darbus. Projekto įgyvendinimo pabaiga numatoma 2019 m. 2018 m. numatyta parengti *Jūrininkų prospekto ruožo nuo Šilutės pl. iki Minijos g.* techninį projektą, o 2019 m. ­– rekonstravimo darbus.*Bendri Klaipėdos valstybinio jūrų uosto ir miesto projektai.* Planuojama parengti *Švyturio gatvės rekonstravimo* projektinius pasiūlymus, 2018 m. – techninį projektą. 2018 m. bus pradėtas rengti *Baltijos pr. ir Šilutės pl. žiedinės sankryžos* rekonstravimo techninis projektas. **02 uždavinys. Užtikrinti patogios viešojo transporto sistemos funkcionavimą.**Vadovaudamasi Lietuvos Respublikos transporto lengvatų įstatymu, savivaldybė moka vežėjams kompensacijas už keleivius, turinčius teisę į važiavimo lengvatas vietinio susisiekimo keleivinio transporto maršrutais. Kaip ir kasmet, bus kompensuojamos moksleivių važiavimo į mokymo įstaigas iš kaimo vietovių (iki 40 km atstumu nuo Klaipėdos miesto) ir bendrabučiuose gyvenančių mokinių kelionės išlaidos bei siekiama, kad būtų įgyvendinta transporto lengvatų įstatymo nuostata ir kompensuojamos profesinių mokymo įstaigų moksleivių pavėžėjimo išlaidos.Siekiant užtikrinti įstatymų ir kitų teisės aktų reikalavimų kelių transporte laikymąsi, tęsiami miesto viešojo transporto (maršrutinių taksi, lengvųjų automobilių taksi, vietinio bei priemiesčio susisiekimo autobusų, užsakomųjų reisų) priežiūros ir paslaugų kokybės kontroliavimo darbai. Priemonė įgyvendinama pagal Klaipėdos miesto savivaldybės administracijos ir VšĮ „Klaipėdos keleivinis transportas“ sudarytą sutartį. Patikrinimai vykdomi pagal sutartyje numatytą konkretų kontrolinių patikrinimų skaičių ir sąrašą.Įgyvendinant Strateginį plėtros planą, planuojama toliau integruoti reguliaraus viešojo transporto (autobusų, maršrutinių taksi ir kitų rūšių) maršrutų ir tvarkaraščių tinklus bei bilietų sistemas. Planuojama įsigyti ir atnaujinti viešajame transporte (autobusuose ir maršrutiniuose taksi) integravimo sistemos įrangą.*Keleivinio transporto stotelių su įvažomis Klaipėdos miesto gatvėse projektavimas ir įrengimas.* 2017 m. numatoma parengti techninį projektą ir 2018 m. įrengti 11 stotelių su įvažomis.**03 uždavinys. Diegti eismo srautų reguliavimo ir saugumo priemones.***Eismo srautų reguliavimo ir saugumo priemonių įgyvendinimas.* Toliau planuojamaeksploatuoti 69 šviesoforus, įrengti 20 šviesoforų elektroninių laikmačių, įrengti ar pakeisti 1500 informacinių kelio ženklų, suženklinti gatves, įrengti greičio slopinimo kalnelius, pažymėti viešojo transporto pirmenybės A juostas. *Susisiekimo sistemos objektų pritaikymas neįgaliesiems.* Siekiant toliau diegti darnaus judumo priemones Klaipėdos mieste, toliau bus plėtojami neįgaliųjų socialinės integracijos procesai, skatinantys specialiųjų poreikių turinčių žmonių judumą keliuose, bus įrengta neregių vedimo takų (240 m ruožo ilgis) prie autobusų stotelių ir pėsčiųjų perėjų, pažymėta kelio ženklų, stulpų šviečiančiomis juostelėmis.*Dviračių takų rišlumo didinimas ir dviračių infrastruktūros tobulinimas.* 2017 m. numatoma tęsti dviračių takų rišlumą užtikrinančius darbus. Numatoma pažymėti dviračių takus ir atkurti šaligatvių dangą Herkaus Manto g. (šalia Vokiečių karių kapinių), Baltijos pr., Taikos pr., Danės g., Pilies g., Sausio 15-osios g., Šilutės pl. Numatoma suorganizuoti konkursą dėl originalių dviračių stovų projekto sukūrimo bei gamybos. Klaipėdos miesto savivaldybė yra numačiusi įrengti naują pėsčiųjų ir dviračių taką Minijos g. nuo Baltijos pr., Pilies g., Naujojoje Uosto g. Įrengus šį taką, gyventojams ir turistams bus sudarytos sąlygos iš pietinės miesto dalies bei Centrinio terminalo dviračiu pasiekti senamiestį ir miesto centrinę dalį. 2017 m. planuojama parengti techninį projektą, o 2018 m. pradėti įrengimo darbus.*Mokamo automobilių stovėjimo sistemos mieste kūrimas ir išlaikymas.* Bus vykdoma vietinės rinkliavos už automobilių stovėjimą uostamiestyje kontrolė, automobilių stovėjimo bilietų automatų priežiūra, automobilių aikštelių papildomų vietų įrengimas ir aikštelių horizontalusis ženklinimas, draudžiamųjų, informacinių ir kitų kelio ženklų pastatymas, priežiūra ir administravimas. Planuojama tęsti *Klaipėdos miesto gatvių pėsčiųjų perėjų kryptinį apšvietimą, kasmet* apšviečiant apie 19 pėsčiųjų perėjų.Bus tęsiamas *Klaipėdos miesto viešojo transporto švieslenčių ir informacinių švieslenčių įrengimas ir atnaujinimas,* kasmet planuojama įrengti po 7 švieslentes miesto autobusų stotelėse.*Kombinuotų kelionių jungčių įrengimas (šiaurinėje miesto dalyje).* Siekiant šiaurinėje miesto dalyje plėtoti principu „Palik automobilį ir važiuok viešuoju transportu“ (angl. „PARK&RIDE“) veikiančią sistemą, 2017 m. planuojama parengti keleivių laukimo paviljono su aikštele techninį projektą, o 2018 m. – pradėti darbus. *Automatinės eismo priežiūros prietaisų nuoma.* Siekiant užtikrinti saugesnes eismo sąlygas miesto gatvėse, busišlaikoma automatinės eismo priežiūros prietaisų (greičio matuoklių) sistema.*Koordinuotos šviesoforų valdymo sistemos įgyvendinimas, siekiant sumažinti oro taršą kietosiomis dalelėmis (KD10) (I etapas).* Projektą numatoma finansuoti iš 2014–2020 m. ES finansinės paramos lėšų. 2018 m. bus parengtasinvesticijų projektas ir kita techninė dokumentacija. *Dalyvavimas projekte „Uostamiesčiai: darnaus judumo principų integravimas (PORT Cities: Integrating Sustainability, PORTIS)“*. Klaipėdos miesto savivaldybė partnerio teisėmis dalyvauja pagal ES komisijos programą *Horizon 2020* finansuojamame projekte „Uostamiesčiai: darnaus judumo principų integravimas“ kartu su kitais Europos miestais: Antverpenu (Belgija), Aberdynu (Jungtinė karalystė), Triestu (Italija), Konstanca (Rumunija) bei mokslo institucijomis. Projekto įgyvendinimo laikotarpis – 48 mėnesiai, veikloms vykdyti skirta 870,1 tūkst. Eur. Projekto įgyvendinimo metu mieste bus atlikti moksliniai tyrimai, susiję su susisiekimo organizavimu, organizuojami renginiai, įdiegtos transporto valdymo ir dalijimosi dviračiais (angl. *bike-sharing*) sistemos.*Dalyvavimas projekte „Naujos transporto rūšies integravimas į miesto viešojo transporto sistemą (European Local Energy Assistance, ELENA*)“. 2017 m. siūloma parengti paraišką anglų kalba ir dalyvauti tarptautiniame projekte pagal programą ELENA (European Local Energy Assistance). Tikslas – parengti Ekologiško viešojo transporto galimybių studiją su investicijų projektu. Jei paraiška bus patvirtinta, anksčiau minėtos studijos parengimo darbus 90 proc. subsidijuos programa ELENA. Studijoje bus nagrinėjamos ekologiškų elektra varomų autobusų ar tramvajaus atsiradimo mieste galimybės.**04 uždavinys. Atlikti kasmetinius miesto susisiekimo infrastruktūros objektų priežiūros ir įrengimo darbus.**Siekiant užtikrinti patogų ir saugų eismą, kaip ir kasmet, bus atliekami blogos būklės gatvių remonto, ištisinių asfaltbetonio dangų įrengimo darbai. Taip pat numatoma atlikti akmenimis grįstų gatvių ir daugiabučių namų kiemų, biudžetinių įstaigų kiemų dangos remonto, šaligatvių, pėsčiųjų bei privažiuojamųjų kelių remonto ir įrengimo darbus, įrengti automobilių stovėjimo vietas prie pėsčiųjų takų; remontuoti, prižiūrėti ir atnaujinti eismo reguliavimo priemones; vykdyti tiltų ir kelio statinių priežiūrą; sutvarkyti privažiuojamąjį kelią ir aplinką prie pastato Debreceno g. 48.  |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2015 (faktas) | 2017 | 2018 | 2019 |
| Gatvių su asfalto danga ilgis, palyginti su bendru gatvių ilgiu proc. | Urbanistinės plėtros departamentas | 83,3 | 84 | 85 | 86 |
| Gatvių tankis km/kv. km | Urbanistinės plėtros departamentas | 3,05 | 3,05 | 3,06 | 3,07 |
| Autobusų, kurių amžius neviršija 15 metų, dalis miesto viešajame transporte proc. | Miesto ūkio departamentas | 60 | 63 | 66 | 69 |
| Gatvių, kuriomis važinėja viešasis transportas, ilgis km | Miesto ūkio departamentas | 121 | 122 | 123 | 125 |
| **Galimi programos vykdymo ir finansavimo variantai:**Klaipėdos miesto savivaldybės biudžeto, paskolos, ES struktūrinių fondų, Kelių priežiūros ir plėtros programos, valstybės biudžeto, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.5.2 uždavinys. Diegti veiksmingas saugumą užtikrinančias priemones.2.1.2 uždavinys. Įdiegti darnaus judumo principus susisiekimo sistemoje.2.2.1 uždavinys. Subalansuoti miesto ir uosto plėtrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.3.1.2 uždavinys. Sudaryti sąlygas pramonės ir kitų verslų plėtrai |

Priedas – 2017–2019 m. Klaipėdos miesto savivaldybės susisiekimo sistemos priežiūros ir plėtros programos (Nr. 06) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_